Tella daɣen temdakelt-is Ḍawia i tessen deg uɣarbaz akken i dukulent, ttemsefhament, myeḥmalent am tyestmatin, d nettat id-yufan tikti amek ara tkemmel Cabḥa almud-ines s tufra ɣef yemma-s acku tugi-as ad tuɣal ɣer uɣarbaz tettawi-as tizmamin d yedlisen ɣer lemqam n Cix Slima bu tɛekkazt,“ ad ḍelbeɣ di baba mkul mi ara yweɛu, ad am-id-yawi tizmamin, d idlisen d leḥwal n uɣarbaz nniḍen”34.